
ตัวอย่างหนังสือบอกกล่าวทวงถามให้ชำระหนี้เงินกู้ยืม
แบบฟอร์ม Word แก้ไขได้  ·  สำหรับผู้ให้กู้ที่เป็นบุคคลธรรมดา หนี้ถึงกำหนดชำระแล้ว
ตรวจทานโดย นายเอกราช ทิพย์แมม ทนายความ ใบอนุญาตเลขที่ 2114/2569  ·  ปรับปรุง ตุลาคม 2569
	ใช้ตัวอย่างนี้ได้เมื่อไร
•	ใช้ได้: ทวงเงินที่ให้กู้ยืมไป ซึ่งถึงกำหนดชำระแล้วแต่ผู้กู้ยังไม่คืน หรือสัญญาไม่ได้กำหนดวันคืน (ใช้ข้อความทางเลือกในหน้าสุดท้าย)
•	ไม่ควรใช้ตามลำพัง: เรื่องที่กฎหมายกำหนดวิธีบอกกล่าวไว้เฉพาะ เช่น บอกกล่าวผู้ค้ำประกัน (มาตรา 686) บังคับจำนอง (มาตรา 728) เช่าซื้อ หรือบอกเลิกสัญญาเช่า เพราะมีกำหนดเวลาและผลทางกฎหมายต่างจากหนี้เงินกู้ทั่วไป



วิธีกรอก
•	แก้ข้อความที่ไฮไลต์สีเหลือง [ในวงเล็บ] ให้ครบทุกจุด แล้วเอาไฮไลต์ออก
•	ข้อความสีเทาตัวเอียงในหนังสือเป็นคำอธิบาย ให้ลบออกก่อนพิมพ์ ตัวหนังสืออยู่ หน้า 2 สั่งพิมพ์เฉพาะหน้านั้นได้
•	ชื่อ ยอดเงิน และวันที่ ต้องตรงกับหลักฐานจริงทุกตัว ถ้าไม่แน่ใจตัวเลขใด อย่าเดา ให้ตรวจจากสัญญา สลิปโอน หรือแชทก่อน
เช็กลิสต์ 7 จุดก่อนส่ง
☐	สถานที่และวันที่ทำหนังสือ ระบุให้ชัด
☐	เรื่อง ตรงกับเนื้อหา คือ "ขอให้ชำระหนี้เงินกู้ยืม"
☐	เรียน ถึงผู้กู้ถูกคน ชื่อ-นามสกุลตรงกับสัญญา
☐	อ้างถึง สัญญาหรือหลักฐานการกู้ยืม พร้อมวันที่และจำนวนเงิน
☐	ยอดหนี้ แยกเงินต้น ดอกเบี้ย และช่วงวันที่คิดดอกเบี้ย เป็นตัวเลขชัดเจน
☐	คำขอและกำหนดเวลา บอกว่าให้ชำระเท่าไร เข้าบัญชีไหน ภายในกี่วัน และผลหากเพิกเฉย
☐	ลงชื่อและส่งแบบพิสูจน์ได้ เก็บสำเนาฉบับลงนามไว้ทุกครั้ง (ดูวิธีส่งหน้าสุดท้าย)
ดอกเบี้ยที่เรียกได้
•	ดอกเบี้ยตามสัญญากู้ยืมเงิน ตกลงกันได้ไม่เกิน ร้อยละ 15 ต่อปี (มาตรา 654) ถ้าตกลงไว้เกินอัตรา ข้อตกลงเรื่องดอกเบี้ยอาจไม่มีผลทั้งหมด อย่าเรียกดอกเบี้ยเกินอัตราในหนังสือ
•	ถ้าไม่ได้ตกลงดอกเบี้ยไว้ เรียกได้เฉพาะ ดอกเบี้ยผิดนัด (มาตรา 224) คืออัตราตามมาตรา 7 บวกร้อยละ 2 ต่อปี ซึ่งปัจจุบันรวมเป็นร้อยละ 5 ต่อปี ตรวจอัตราที่ใช้บังคับ ณ วันทำหนังสืออีกครั้ง
•	ถ้าผู้กู้เคยคืนเงินมาบางส่วน ให้หักออกและเขียนไว้ในหนังสือ ยอดที่เรียกสูงเกินจริงอาจถูกโต้แย้งในชั้นศาล

เขียนที่ [ที่อยู่ของผู้ให้กู้]
วันที่​ [วันที่] เดือน [เดือน] พ.ศ. [ปี]
เรื่อง	ขอให้ชำระหนี้เงินกู้ยืม
เรียน	[ชื่อ-นามสกุลผู้กู้ ตามที่ปรากฏในสัญญา]
อ้างถึง	สัญญากู้ยืมเงิน ลงวันที่ [วันที่ทำสัญญา] (หรือหลักฐานการกู้ยืมที่ผู้กู้ลงชื่อ)
สิ่งที่ส่งมาด้วย	สำเนา[สัญญากู้ยืมเงิน / สลิปโอนเงิน] จำนวน [..] ฉบับ (ไม่มี ให้ลบบรรทัดนี้)
ตามสัญญา​ที่อ้างถึง​ ท่านได้​กู้ยืมเงิน​จากข้าพเจ้า​ [ชื่อ-นามสกุลผู้ให้กู้] เป็นจำนวน​ [จำนวนเงิน] บาท ([จำนวนเงินเป็นตัวอักษร]) โดยได้รับเงิน​ไปแล้ว​เมื่อวันที่​ [วันที่รับเงิน] ตกลง​ชำระ​ดอกเบี้ย​ในอัตรา​ร้อยละ​ [อัตรา] ต่อปี และตกลง​ชำระ​เงินต้น​พร้อม​ดอกเบี้ย​คืนแก่​ข้าพเจ้า​ภายใน​วันที่​ [วันครบกำหนดชำระ] (ไม่ได้ตกลงดอกเบี้ย ให้ลบข้อความเรื่องดอกเบี้ย)
บัดนี้​ได้ล่วงเลย​กำหนด​ชำระ​ดังกล่าว​แล้ว​ ท่านยัง​มิได้​ชำระ​หนี้​แก่​ข้าพเจ้า​ (ถ้าเคยชำระบางส่วน ให้ระบุจำนวนและวันที่) ท่านจึง​ตกเป็น​ผู้ผิดนัด​ชำระ​หนี้​ ณ ​วันที่​ทำหนังสือ​ฉบับนี้​ ท่านมี​ยอดหนี้​ค้าง​ชำระ​ ดังนี้​
	เงินต้นคงค้าง
	[........] บาท

	ดอกเบี้ยร้อยละ [..] ต่อปี ([วันเริ่ม] ถึง [วันสิ้นสุด])
	[........] บาท

	หัก เงินที่ได้รับชำระแล้ว (ถ้ามี)
	[........] บาท

	รวมยอดค้างชำระทั้งสิ้น
	[........] บาท


(ตัวอักษร: [จำนวนเงินรวมเป็นตัวอักษร])
ข้าพเจ้า​จึงขอให้​ท่าน​ชำระ​เงินจำนวน​ [ยอดรวม] บาท พร้อม​ดอกเบี้ย​ของต้นเงิน​ในอัตรา​ดังกล่าว​ นับแต่​วันถัดจาก​วันที่​ทำหนังสือ​ฉบับนี้​จนกว่า​จะ​ชำระ​เสร็จ​ ภายใน​ [15 หรือ 30] วัน นับแต่​วันที่​ท่านได้​รับหนังสือฉบับนี้​ โดยโอน​เข้าบัญชี​ธนาคาร​ [ชื่อธนาคาร] สาขา [สาขา] ชื่อบัญชี [ชื่อบัญชีของผู้ให้กู้] เลขที่บัญชี [เลขที่บัญชี] และโปรด​ส่งหลักฐาน​การชำระ​มาที่​ [เบอร์โทรศัพท์ หรือที่อยู่ของผู้ให้กู้]
หาก​ท่าน​เพิกเฉย​ไม่​ชำระ​หนี้​ภายใน​กำหนด​เวลา​ดังกล่าว​ ข้าพเจ้า​มีความ​จำเป็น​ต้อง​ดำเนินคดี​แก่​ท่าน​ตามกฎหมาย​ต่อไป​
จึงเรียนมาเพื่อโปรดดำเนินการ
ขอแสดงความนับถือ
(ลงชื่อ) ........................................................ ผู้ให้กู้
([ชื่อ-นามสกุลผู้ให้กู้])
โทร [เบอร์โทรศัพท์]


ถ้าเรื่องของคุณต่างจากตัวอย่าง
•	สัญญาไม่ได้กำหนดวันคืน: ผู้ให้กู้บอกกล่าวให้คืนภายในเวลาอันสมควรได้ (มาตรา 652) ให้ใช้ข้อความนี้แทนย่อหน้าแรกและย่อหน้าที่สองของหนังสือ
	"ตามที่ท่านได้กู้ยืมเงินจากข้าพเจ้าเป็นจำนวน [จำนวนเงิน] บาท เมื่อวันที่ [วันที่รับเงิน] โดยมิได้กำหนดเวลาชำระคืนไว้ ข้าพเจ้าขอบอกกล่าวให้ท่านชำระเงินจำนวนดังกล่าวคืนแก่ข้าพเจ้าภายใน [จำนวนวัน] วัน นับแต่วันที่ท่านได้รับหนังสือฉบับนี้"



•	มีผู้ค้ำประกันหรือหลักประกัน: ต้องบอกกล่าวผู้ค้ำประกันภายในกำหนดเวลาตามกฎหมายด้วย ควรให้ทนายตรวจก่อนส่ง
ข้อควรระวัง ไม่ให้ทวงแล้วผิดเสียเอง
•	ใช้ถ้อยคำสุภาพ ไม่ข่มขู่ ไม่ดูหมิ่น และไม่ทำให้เข้าใจผิดว่าเป็นหมายศาลหรือหนังสือจากหน่วยงานรัฐ
•	ส่งถึงผู้กู้โดยตรงในซองปิดผนึก ไม่แจ้งเรื่องหนี้ให้ญาติ ที่ทำงาน หรือคนอื่นรู้ และไม่โพสต์ประจานทางโซเชียล
ส่งอย่างไรให้มีหลักฐาน
•	ส่งทาง ไปรษณีย์ลงทะเบียนตอบรับ ไปยังที่อยู่ของผู้กู้ แล้วเก็บไว้ครบชุด ได้แก่ สำเนาหนังสือฉบับลงนามพร้อมสิ่งที่ส่งไปด้วย ใบรับฝาก ผลติดตามการนำส่ง และใบตอบรับที่ได้คืน
•	ถ้าซองถูกตีกลับ เก็บทั้งซองไว้ และดูเหตุที่ไปรษณีย์ระบุ (ย้าย ไม่มีผู้รับ ไม่มารับ หรือปฏิเสธรับ) ก่อนตัดสินใจส่งใหม่
•	ส่งทาง LINE หรืออีเมลควบคู่ได้ แต่ไม่ควรใช้แทนการส่งที่พิสูจน์ได้
หลังส่งหนังสือแล้ว
•	ถ้าผู้กู้ขอผ่อน ให้ทำข้อตกลงผ่อนชำระหรือหนังสือรับสภาพหนี้เป็นหนังสือ ลงชื่อทั้งสองฝ่าย
•	การส่งหนังสือทวงถามฝ่ายเดียว ไม่ทำให้อายุความหยุดนับ ตรวจอายุความก่อนตัดสินใจรอ (เงินต้นตามสัญญากู้ยืมโดยทั่วไป 10 ปี ดอกเบี้ยค้างชำระ 5 ปี)
•	ครบกำหนดแล้วผู้กู้เงียบ ให้เลือกระหว่างเจรจาต่อหรือฟ้องคดีกู้ยืมเงิน โดยใช้หนังสือฉบับนี้และหลักฐานการส่งเป็นพยานเอกสาร
เมื่อไรควรให้ทนายความออกหนังสือแทน
•	ยอดหนี้สูง หรือมีดอกเบี้ยหลายช่วงที่ต้องคำนวณให้ถูก
•	มีผู้ค้ำประกัน หลักประกัน หรือผู้เกี่ยวข้องหลายคน
•	ไม่มีสัญญากู้เป็นหนังสือ มีเพียงแชทหรือสลิปโอนเงิน
•	เรื่องใกล้ขาดอายุความ หรือเคยทวงเองแล้วไม่ได้ผล และตั้งใจจะฟ้องต่อ
	ให้ทนายความตรวจเอกสารและออกหนังสือทวงถามในนามสำนักงาน
สำนักงานกฎหมายยอดทิพย์ธรรม ตรวจหลักฐาน คำนวณยอดและดอกเบี้ย​ ออกหนังสือทวงถามในนามสำนักงานพร้อม​ส่งแบบมีหลักฐาน และดำเนินคดี​กู้ยืมเงิน​ต่อได้หาก​จำเป็น​ แจ้งค่าใช้จ่ายเป็นใบเสนอราคาก่อนเริ่มงาน โดยทั่วไปภายใน​ 1–2 ชั่วโมงในเวลา​ทำการ
โทร 081-327-8551   ·   LINE lin.ee/OjLna2y   ·   yodthiptham.com/services-debt-notice
จันทร์–ศุกร์ 09:00–18:00 น.

